รัฐมนตรีว่าการกระทรวงพาณิชย์ สั่งผู้ค้าข้าวเหนียวรายงานสต็อกภายในวันนี้ หากพบกักตุนหรือขายแพงเกินควร ถือว่ามีความผิด
รัฐมนตรีว่าการกระทรวงพาณิชย์ สั่งผู้ค้าข้าวเหนียวรายงานสต็อกภายในวันนี้ หากพบกักตุนหรือขายแพงเกินควร ถือว่ามีความผิด นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงกรณีปัญหาราคาข้าวเหนียวแพง ว่า ขณะนี้กระทรวงพาณิชย์ ได้ออกคำสั่งให้ผู้ที่เกี่ยวข้อง ทั้งโรงสี ผู้ค้าข้าว และผู้ส่งออกข้าว รายงานสต็อกทั้งหมด มาที่กรมการค้าภายใน ภายในเวลา 16.30 น. วันนี้ เพื่อตรวจสอบสต็อกทั่วประเทศว่ามีจำนวนเท่าไหร่ ซึ่งหากพบว่ามีการกักตุน ซึ่งถือเป็นสิ่งผิดกฏหมาย ก็จะมีโทษ ทั้งจำและปรับ รวมถึงผู้ที่ค้าที่แพงเกินควร ก็จะถูกดำเนินคดีด้วย ซึ่งกรณีนี้หมายถึงผู้ค้าข้าวเท่านั้น ไม่นับรวมถึงผู้ที่เก็บข้าวเหนียวไว้กินเองพร้อมกันนี้ ยังกล่าวว่าในการประชุมคณะรัฐมนตรีวันนี้ กระทรวงพาณิชย์ จะเสนอนโยบายประกันรายได้เกษตรกรชาวสวนปาล์มและเกษตรกรผู้ปลูกข้าว ให้ที่ประชุมพิจารณา ซึ่งรายละเอียดของนโยบายประกันราคาปาล์มนั้น จะเป็นการประกันราคาปาล์มน้ำมัน 18 เปอร์เซ็นต์ ในราคากิโลกรัมละ 4 บาท ครัวเรือนละ ไม่เกิน 25 ไร่ แต่อาจมีการปรับลดวงเงินช่วยเหลือลง จากเดิมที่ตั้งวงเงินงบประมาณไว้ที่ 1.2-1.3 หมื่นล้านบาทเหลือประมาณ 1 หมื่นล้านบาท หลังราคาปาล์มในตลาดเพิ่มขึ้น โดยราคาหน้าโรงงานอยู่ที่ 3.20 บาท ทำให้การชดเชยส่วนต่างลดลงส่วนนโยบายราคายางนั้น ทางกระทรวงเกษตรและสหกรณ์ กำลังเร่งดำเนินการ ซึ่งต้องมีการหารือ 3 ฝ่าย ก่อนดำเนินการตามขั้นตอนต่อไป